— Для многіх людзей слухаць серыял стала звычкай. І агулам цікавасць да радыёпраграм апошнім часам расце. Прынамсі, аўдыторыя Радыё 4 на BBC, дзе выходзяць “Арчары”, увесь час павялічваецца — у адрозненне ад музычных праграм. Людзі хочуць ведаць, што адбываецца ў свеце, разумець прыроду тых ці іншых падзей. Але гэта слухачы сярэдняга ўзросту і старэйшыя. Моладзь радыё практычна не слухае — у іх ёсць YouTube, Snapchat, WhatsApp. Нават ужо не Facebook. Мая 15-гадовая дачка лічыць, што гэта для старых.